Бэйнар

**Бэйнар** (*Бейнар*, *Бэйнэр*, *Байнар*, *Байнэр*), **Бойнар** — мужчынскае імя і вытворнае ад яго прозьвішча.

## Паходжаньне

Байнар або Бейнер (Bainarius, Beinher) — імя германскага паходжаньня. Іменная аснова бейн- (байн-) (імя ліцьвінаў Бэйнарт; германскае імя Beynart) паходзіць ад гоцкага bain 'нага, галёнка', а аснова -гер- (-ер-) (імёны ліцьвінаў Герман, Гунтэр, Кіндэр; германскія імёны Herman, Gunter, Kinder) — ад гоцкага harjis, германскага heri 'войска, загон' або гоцкага hairus, германскага heru 'меч'.

Паводле менскага дасьледніка Алёхны Дайліды, які разьвівае усходнегерманскую этымалёгію імёнаў літоўскіх князёў і баяраў, імя Бойнар складаецца з асноваў бой- (буй-, бэй-) (імёны ліцьвінаў Бэер, Бумонт; германскія імёны Beieri, Bumund), якая зьнітоўваецца з швэдзкім boja 'ланцуг, кайданы', і -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normund), якая паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне'. Такім парадкам, імя Бойнар азначае «ланцуг захаваньня».

У Польшчы ў 1750 годзе адзначалася прозьвішча Bejner.

Варыянты імя ў гістарычных крыніцах: *cum Nicolao Boynar*, *Nicolaus Beynar*, *Nicolaum Boynar* (2 кастрычніка 1413 году); *Беинару Дровствиловичу 2 чоловека* (9 лістапада 1449 году); *бояре слонимские на имя Соколовский а Беинар Ганусовичъ* (1 красавіка 1503 году); *hominum illiberum Sothkum Byeynarowicz* (8 красавіка 1509 году); *в Дорсунишском повете шестьдесят чоловеков… а Петрыка Беинаровича* (26 студзеня 1516 году); *людеи… [[Буцейка|Бутеика]] а Беинара Яновичов* (8 сьнежня 1522 году); *Мацко Беинаровичъ*, *Беинаръ Доневичъ… Сирътовть Беинаровичъ… Балътромеи Беинаровичъ*, *Адам Беинарович… Щасныи Беинаревич* (1528 год); *бояром [[Наваградак|новгородъским]]: Протасовичомъ а Бейнаровичом* (29 студзеня 1530 году); *пана Адама Ганусовича Бейнаровича* (31 чэрвеня 1534 году); *тивуну поюрскому и коршовскому пану Адаму Ганусовичу Бейнаровича* (28 ліпеня 1534 году); *Воитеха а Балътромея Беинаровичовъ, бояр господарскихъ* (27 траўня 1543 году); *Балтромей Войтеховичъ Бейнаровичъ*, *Миколай Бейнаровичъ*, *Станиславъ Бейнаровичъ* (1567 год); *Franciscus Udalricus Beyner* (9 траўня 1682 году); *Gedeon Beyner… Samogita* (1736 год); *Zydyczyn… Rmus Р. Gedeon Beyner, Abbas* (1754 год); *Parafia [[Браслаў|Brasławska]]… Bejnarowszczyzna* (1784 год); *Franciszek Boynarowicz* (1825 год); *R. P. Ambrosius Beynarowicz* (18 верасьня 1826 году); *Jan, Anna Bejner* (1834 год); *Emilia Bajner* (1892 год).

## Носьбіты
* Бойнар ( па 1413) — літоўскі баярын, які на Гарадзельскай уніі атрымаў герб Навіна
* Бейнар Драўсьцьвілавіч — літоўскі баярын, які ўпамінаецца ў 1449 годзе
* Бейнар Ганусавіч — слонімскі баярын, які ўпамінаецца ў 1503 годзе
* Мацка Бейнаравіч — баярын Ковенскага павету, які ўпамінаецца ў попісе войска Вялікага Княства Літоўскага 1528 году
* Бейнар Доневіч, Сіртаўт і Балтрамей Бейнаравічы — упіцкія баяры, якія ўпамінаюцца ў попісе войска ВКЛ 1528 году
* Адам і Шчасны Бейнаравічы — наваградзкія баяры, якія ўпамінаюцца ў попісе войска ВКЛ 1528 году
* Восіп Юр’евіч Бейнар — бухгальтар мескай управы Вількаміру на 1897 год
* Казімера Байнаровіч (*Bajnarowicz*) — уладальніца гаспадаркі ў Арцімовічах каля Опсы на 1932 год

Бейнаровічы — парафіяне касьцёла ў Асьвеі на 1861 год.

Бэйнары (Bejnar) гербу Вежы і Бэйнаровічы (Bejnarowicz) гербаў Габданк, Навіна, Прыяцель і Сьлепаўрон — літоўскія шляхецкія роды.

Бэйнэры (Bejner, Beyner) гербаў Кастровец, Навіна і Сухекомнаты — шляхецкія роды Рэчы Паспалітай.

Байнаровічы, Бейнары, Бейнаровічы, Бейнары-Бейнаровічы і Бейнаровічы-Бейнары — літоўскія шляхецкія роды.

У актах Вялікага Княства Літоўскага ўпаміналіся маёнтак Бойнарава або Бурбішкі і сяло Бойнары або Паюле ва Ўпіцкім павеце.

На гістарычнай Браслаўшчыне існуе вёска Бэйнары.

## Глядзіце таксама
* Бейн
* Геры

## Крыніцы

## Літаратура
* 

Катэгорыя:Мужчынскія імёны